CELEX: 32014R0834
Language: mt
Date: 2014-07-22 00:00:00
Title: Regolament ta' Implimentazzjoni tal-Kummissjoni (UE) Nru 834/2014 tat- 22 ta' Lulju 2014 li jistabbilixxi r-regoli għall-applikazzjoni tal-qafas komuni ta' monitoraġġ u evalwazzjoni tal-politika agrikola komuni

1.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 230/1
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 834/2014
   tat-22 ta' Lulju 2014
   li jistabbilixxi r-regoli għall-applikazzjoni tal-qafas komuni ta' monitoraġġ u evalwazzjoni tal-politika agrikola komuni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikulari l-Artikolu 110(2) u (4) tiegħu,
   Billi:
   
               (1)
            
            
               Ir-Regolament (UE) Nru 1306/2013 jipprevedi qafas komuni ta' monitoraġġ u evalwazzjoni biex titkejjel il-prestazzjoni tal-politika agrikola komuni (il-PAK). Jeħtieġ li jiġu stabbiliti r-regoli għall-applikazzjoni ta' dan il-qafas li jiżguraw valutazzjoni komprensiva u regolari tal-progress, tal-effettività u tal-effiċjenza tal-PAK meta mqabbla mal-għanijiet tagħha. Sabiex l-Istati Membri u l-Kummissjoni jkunu jistgħu jdaħħlu fis-seħħ qafas konsistenti ta' monitoraġġ u evalwazzjoni, għandu jiġi stabbilit sett ta' indikaturi komuni kif imsemmi fl-Artikolu 110(2) tar-Regolament (UE) Nru 1306/2013.
            
         
               (2)
            
            
               Dawk l-indikaturi għandhom ikunu marbutin mal-istruttura u l-għanijiet tal-PAK u għandhom jissejsu fuq elementi li jistgħu jitkejlu. Għalhekk, għandhom jiġu stabbiliti indikaturi ta' tipi differenti sabiex il-PAK tkun tista' tiġi vvalutata fil-livelli kollha. L-indikaturi tal-impatt għandhom jirriflettu l-għanijiet ewlenin komuni tal-PAK stabbiliti fl-Artikolu 110(2) tar-Regolament (UE) Nru 1306/2013. Għal kull wieħed minn dawn l-għanijiet ewlenin komuni jistgħu jiġu identifikati għanijiet aktar speċifiċi, li għalihom jeħtieġ li jiġu stabbiliti l-indikaturi tar-riżultati. Dawn l-għanijiet speċifiċi jinkludu l-introjtu tal-azjendi agrikoli u l-varjabbiltà f'dan l-introjtu, it-titjib tal-kompetittività tas-settur agrikolu, l-istabbiltà tas-swieq, l-aspettattivi tal-konsumaturi, il-provvediment ta' beni pubbliċi u l-preservazzjoni tal-ambjent, il-mitigazzjoni tat-tibdil fil-klima u l-adattament għaliha, u ż-żamma ta' agrikoltura varjata, kif ukoll l-għanijiet speċifiċi ddefiniti għall-Fond Agrikolu Ewropew għall-Iżvilupp Rurali (l-FAEŻR), jiġifieri l-prijoritajiet tal-Unjoni għall-iżvilupp rurali. Barra minn hekk, l-implimentazzjoni prattika tal-istrumenti tal-PAK għandha tiġi mmonitorjata abbażi ta' indikaturi tal-produzzjoni (“output”) li jkunu kapaċi jirriflettu dan il-livell operattiv tal-PAK.
            
         
               (3)
            
            
               Huwa importanti li jiġi żgurat li l-Istati Membri u l-Kummissjoni jkunu jistgħu jużaw il-qafas ta' monitoraġġ u evalwazzjoni b'mod effiċjenti u fil-ħin dovut. Għalhekk, għandu jkun previst li l-Istati Membri jibagħtu t-tagħrif meħtieġ għall-monitoraġġ u l-evalwazzjoni tal-PAK sad-dati ta' skadenza stabbiliti mir-Regolamenti rilevanti. Sabiex jiġi evitat kull piż amministrattiv bla bżonn, safejn ikun possibbli, il-Kummissjoni għandha tuża t-tagħrif li diġà għandha għad-dispożizzjoni tagħha.
            
         
               (4)
            
            
               Il-miżuri previsti f'dan ir-Regolament huma skont l-opinjoni tal-Kumitat dwar il-Fondi Agrikoli,
            
         ADOTTAT DAN IR-REGOLAMENT:
   Artikolu 1
   Indikaturi
   L-indikaturi li jippermettu li jiġu vvalutati l-progress, l-effettività u l-effiċjenza tal-politika agrikola komuni (il-PAK) meta mqabbla mal-għanijiet tagħha kif imsemmi fl-Artikolu 110(2) tar-Regolament (UE) Nru 1306/2013 għandhom ikunu jistgħu jitkejlu. Dawn l-indikaturi għandhom jinkludu:
   
               (a)
            
            
               indikaturi tal-impatt, kif speċifikat fit-Taqsima 1 tal-Anness ta' dan ir-Regolament, li jirriflettu oqsma li l-PAK mistennija tinfluwenzahom;
            
         
               (b)
            
            
               indikaturi tar-riżultati, kif speċifikat fit-Taqsima 2 tal-Anness ta' dan ir-Regolament, li jirriflettu l-kisbiet ewlenin:
               
                           (i)
                        
                        
                           tar-Regolament (UE) Nru 1305/2013 tal-Parlament Ewropew u tal-Kunsill (2);
                        
                     
                           (ii)
                        
                        
                           tar-Regolament (UE) Nru 1306/2013;
                        
                     
                           (iii)
                        
                        
                           tar-Regolament (UE) Nru 1307/2013 tal-Parlament Ewropew u tal-Kunsill (3); u
                        
                     
                           (iv)
                        
                        
                           tar-Regolament (UE) Nru 1308/2013 tal-Parlament Ewropew u tal-Kunsill (4);
                        
                     
         
               (c)
            
            
               indikaturi tal-produzzjoni, kif speċifikat fit-Taqsima 3 tal-Anness ta' dan ir-Regolament, li jirriflettu l-implimentazzjoni tal-istrumenti relatati mal-PAK;
            
         
               (d)
            
            
               indikaturi tal-kuntest, kif imsemmi fit-Taqsima 4 tal-Anness ta' dan ir-Regolament, li jirriflettu l-aspetti rilevanti tax-xejriet kuntestwali ġenerali li x'aktarx jinfluwenzaw l-implimentazzjoni tal-PAK u l-kisbiet u l-prestazzjoni tagħha.
            
         L-indikaturi tar-riżultati, l-indikaturi tal-produzzjoni u l-indikaturi tal-kuntest li huma rilevanti għall-monitoraġġ u l-evalwazzjoni tal-Fond Agrikolu Ewropew għall-Iżvilupp Rurali (l-FAEŻR) għandhom ikunu dawk stabbiliti fir-Regolament ta' Implimentazzjoni tal-Kummissjoni (UE) Nru 808/2014 (5).
   Artikolu 2
   Għoti ta' tagħrif
   1.   L-Istati Membri għandhom jibagħtu t-tagħrif meħtieġ għall-għanijiet tal-monitoraġġ u tal-evalwazzjoni tal-prestazzjoni tal-PAK lill-Kummissjoni sad-dati ta' skadenza għar-rappurtar u għan-notifiki tat-tagħrif dwar it-tħaddim tal-istrumenti tal-PAK, kif previst fir-Regolamenti (UE) Nru 1305/2013, (UE) Nru 1306/2013, (UE) Nru 1307/2013 u (UE) Nru 1308/2013. Dan it-tagħrif għandu jkun preċiż u affidabbli.
   2.   Għall-għanijiet tal-qafas komuni ta' monitoraġġ u evalwazzjoni, safejn ikun possibbli, il-Kummissjoni għandha tuża t-tagħrif li ġej li l-Istati Membri jkunu diġà bagħtulha permezz tal-għodod eżistenti għall-iskambju tat-tagħrif:
   
               (a)
            
            
               it-tagħrif, in-notifiki u r-rapporti mibgħuta lill-Kummissjoni b'rabta mal-implimentazzjoni tal-istrumenti li jitħaddmu fil-kuntest tal-PAK u mal-implimentazzjoni tal-leġiżlazzjoni ambjentali rilevanti tal-Unjoni;
            
         
               (b)
            
            
               it-tagħrif mibgħut lill-Kummissjoni għall-għanijiet tal-approvazzjoni tal-kontijiet;
            
         
               (c)
            
            
               it-tagħrif mibgħut lill-Eurostat.
            
         Artikolu 3
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' Lulju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 347, 20.12.2013, p. 549.
   
      (2)  Ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487).
   
      (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
   
      (4)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).
   
      (5)  Regolament ta' Implimentazzjoni tal-Kummissjoni (UE) Nru 808/2014 tas-17 ta' Lulju 2014 li jistabbilixxi r-regoli għall-applikazzjoni tar-Regolament (UE) Nru 1305/2013 tal-Parlament Ewropew u tal-Kunsill dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (ĠU L 227, 31.7.2014, p. 18).
   
      ANNESS
      Indikaturi tal-qafas komuni ta' monitoraġġ u evalwazzjoni tal-PAK
      1.   L-indikaturi tal-impatt imsemmija fil-punt (a) tal-ewwel subparagrafu tal-Artikolu 1
      
      
                  1.
               
               
                  L-introjtu intraprenditorjali agrikolu
               
            
                  2.
               
               
                  L-introjtu tal-fattur agrikolu
               
            
                  3.
               
               
                  Il-produttività totali tal-fatturi fl-agrikoltura
               
            
                  4.
               
               
                  Il-varjabbiltà fil-prezzijiet tal-prodotti bażiċi fl-UE
               
            
                  5.
               
               
                  L-evoluzzjoni tal-prezzijiet għall-konsumatur tal-prodotti tal-ikel
               
            
                  6.
               
               
                  Il-bilanċ tal-kummerċ agrikolu
               
            
                  7.
               
               
                  L-emissjonijiet mill-agrikoltura
               
            
                  8.
               
               
                  L-indiċi tal-għasafar tal-art agrikola
               
            
                  9.
               
               
                  Il-biedja ta' valur naturali għoli (HNV)
               
            
                  10.
               
               
                  L-astrazzjoni tal-ilma fl-agrikoltura
               
            
                  11.
               
               
                  Il-kwalità tal-ilma
               
            
                  12.
               
               
                  Il-materja organika fil-ħamrija fir-raba' li jinħarat
               
            
                  13.
               
               
                  L-erożjoni tal-ħamrija mill-ilma
               
            
                  14.
               
               
                  Ir-rata ta' impjiegi fiż-żoni rurali
               
            
                  15.
               
               
                  Il-livell ta' faqar fiż-żoni rurali
               
            
                  16.
               
               
                  Il-PDG għal kull persuna fiż-żoni rurali
               
            2.   L-indikaturi tar-riżultati msemmija fil-punt (b) tal-ewwel subparagrafu tal-Artikolu 1
      
      
                  1.
               
               
                  Is-sehem tal-appoġġ dirett fl-introjtu agrikolu
               
            
                  2.
               
               
                  Il-varjabbiltà fl-introjtu tal-azjendi agrikoli
                  
                              —
                           
                           
                              skont it-tip ta' azjenda agrikola
                           
                        
                              —
                           
                           
                              skont id-daqs ekonomiku
                           
                        
            
                  3.
               
               
                  Il-valur miżjud għall-produtturi primarji fil-katina alimentari
               
            
                  4.
               
               
                  L-esportazzjonijiet agrikoli tal-UE
                  
                              —
                           
                           
                              is-sehem tal-esportazzjonijiet agrikoli tal-UE mill-esportazzjonijiet dinjin
                           
                        
                              —
                           
                           
                              is-sehem tal-prodotti aħħarin mill-esportazzjonijiet agrikoli tal-UE
                           
                        
            
                  5.
               
               
                  L-intervent pubbliku: il-volum ta' prodotti mixtrija fl-intervent f'forma ta' ħżin bħala perċentwal tal-produzzjoni totali tal-UE
               
            
                  6.
               
               
                  Il-ħżin privat: il-volum ta' prodotti li jinsabu fil-ħżin privat bħala perċentwal tal-produzzjoni totali tal-UE
               
            
                  7.
               
               
                  Ir-rifużjonijiet fuq l-esportazzjoni: il-volum ta' prodotti esportati bir-rifużjonijiet fuq l-esportazzjoni bħala perċentwal tal-produzzjoni totali tal-UE
               
            
                  8.
               
               
                  Il-prezzijiet tal-prodotti bażiċi fl-UE meta mqabblin mal-prezzijiet dinjin (imqassmin skont il-prodotti)
               
            
                  9.
               
               
                  Il-valur tal-produzzjoni li taqa' taħt l-iskemi tal-kwalità tal-UE meta mqabbel mal-valur totali tal-produzzjoni agrikola u tal-ikel
               
            
                  10.
               
               
                  L-importanza tal-biedja organika
                  
                              —
                           
                           
                              il-proporzjon taż-żona organika mill-erja agrikola kollha użata (EAU);
                           
                        
                              —
                           
                           
                              il-proporzjon ta' bhejjem imrobbijin b'mod organiku mill-għadd totali ta' bhejjem imrobbijin
                           
                        
            
                  11.
               
               
                  Id-diversità tal-għelejjel
                  
                              —
                           
                           
                              fl-azjenda agrikola (l-għadd ta' azjendi agrikoli skont l-għadd ta' għelejjel u d-daqs tagħhom)
                           
                        
                              —
                           
                           
                              f'reġjun
                           
                        
            
                  12.
               
               
                  Is-sehem tal-bur mill-erja agrikola kollha użata (EAU)
               
            
                  13.
               
               
                  Is-sehem taż-żona ta' interess ekoloġiku (ŻIE) mill-art agrikola
               
            
                  14.
               
               
                  Is-sehem taż-żona maħduma skont prattiki aktar ekoloġiċi
               
            
                  15.
               
               
                  L-emissjonijiet netti tal-gassijiet b'effett ta' serra mill-ħamrija agrikola
               
            
                  16.
               
               
                  Id-diversità strutturali
                  
                              —
                           
                           
                              f'termini assoluti
                           
                        
                              —
                           
                           
                              f'termini relattivi
                           
                        
            
                  17.
               
               
                  Indikaturi tar-riżultati oħrajn speċifikati fir-Regolament ta' Implimentazzjoni (UE) Nru 808/2014.
               
            3.   L-indikaturi tal-produzzjoni (“output”) imsemmija fil-punt (c) tal-ewwel subparagrafu tal-Artikolu 1
      
      
         Pagamenti diretti
      
      
         L-iskema ta' pagamenti bażiċi
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         L-iskema ta' pagament uniku skont l-erja
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         L-għajnuna nazzjonali tranżizzjonali (TNA)
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' unitajiet li għalihom tingħata t-TNA (f'ettari/annimali/unitajiet oħrajn)
               
            
         Il-pagament ridistributtiv
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         L-ekoloġizzazzjoni
      
      
                  —
               
               
                  L-għadd totali ta' bdiewa li għandhom japplikaw tal-inqas obbligu wieħed marbut mal-ekoloġizzazzjoni
               
            
                  —
               
               
                  L-għadd totali ta' ettari li jkunu ddikjaraw dawk il-bdiewa
               
            
         L-eżenzjonijiet mill-ekoloġizzazzjoni
      
      
                  —
               
               
                  L-għadd ta' bdiewa li ngħataw eżenzjoni, imqassmin fil-kategoriji li ġejjin: il-bdiewa tal-biedja organika, il-bdiewa eżentati mid-diversifikazzjoni tal-għelejjel u l-bdiewa eżentati mill-obbligu taż-żona ta' interess ekoloġiku (ŻIE)
               
            
                  —
               
               
                  L-għadd ta' ettari li jkunu ddikjaraw dawk il-bdiewa (imqassmin fil-kategoriji li ġejjin: il-bdiewa tal-biedja organika, il-bdiewa eżentati mid-diversifikazzjoni tal-għelejjel u l-bdiewa eżentati mill-obbligu taż-żona ta' interess ekoloġiku (ŻIE))
               
            
         Id-diversifikazzjoni tal-għelejjel
      
      
                  —
               
               
                  L-għadd ta' bdiewa li jridu jagħmlu diversifikazzjoni tal-għelejjel (b'żewġ għelejjel jew bi tliet għelejjel)
               
            
                  —
               
               
                  L-għadd ta' ettari ta' raba' li jinħarat li jkunu ddikjaraw il-bdiewa li jridu jagħmlu diversifikazzjoni tal-għelejjel (b'żewġ għelejjel jew bi tliet għelejjel)
               
            
         Il-bwar permanenti
      
      
                  —
               
               
                  L-għadd ta' bdiewa li għandhom bwar permanenti li jgħoddu għall-proporzjon
               
            
                  —
               
               
                  L-għadd ta' ettari koperti mill-bwar permanenti li jkunu ddikjaraw il-bdiewa u li jgħoddu għall-proporzjon
               
            
                  —
               
               
                  L-għadd ta' bdiewa li għandhom bwar permanenti f'żoni magħżulin bħala ambjentalment sensittivi
               
            
                  —
               
               
                  L-għadd ta' ettari koperti minn bwar permanenti magħżulin bħala ambjentalment sensittivi li jkunu ddikjaraw dawn il-bdiewa
               
            
                  —
               
               
                  L-għadd ta' ettari ta' bwar permanenti (totali) magħżulin bħala ambjentalment sensittivi
               
            
         Iż-żoni ta' interess ekoloġiku (ŻIE)
      
      
                  —
               
               
                  L-għadd ta' bdiewa li jridu jissodisfaw ir-rekwiżiti taż-żoni ta' interess ekoloġiku (ŻIE)
               
            
                  —
               
               
                  L-għadd ta' ettari ta' raba' li jinħarat li jkunu ddikjaraw il-bdiewa li jridu jissodisfaw ir-rekwiżiti taż-żoni ta' interess ekoloġiku (ŻIE)
               
            
                  —
               
               
                  L-għadd ta' ettari li jkunu ddikjaraw il-bdiewa bħala żoni ta' interess ekoloġiku (ŻIE), imqassmin skont it-tip ta' żona ta' interess ekoloġiku
               
            
         L-ekwivalenza
      
      
                  —
               
               
                  L-għadd ta' bdiewa li jkunu qed japplikaw miżuri ekwivalenti (skemi ta' ċertifikazzjoni jew miżuri agroambjentali u klimatiċi)
               
            
                  —
               
               
                  L-għadd ta' ettari li jkunu ddikjaraw il-bdiewa li jkunu qed jimplimentaw miżuri ekwivalenti (skemi ta' ċertifikazzjoni jew miżuri agroambjentali u klimatiċi)
               
            
         Il-pagament lill-bdiewa żgħażagħ
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         L-iskema għall-bdiewa ż-żgħar
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         L-appoġġ akkoppjat volontarju
      
      
                  —
               
               
                  L-għadd ta' benefiċjarji tal-appoġġ akkoppjat volontarju (imqassmin skont is-settur)
               
            
                  —
               
               
                  Il-kwantitajiet eliġibbli (l-għadd ta' ettari jew l-għadd ta' annimali mqassmin skont is-settur)
               
            
                  —
               
               
                  L-għadd ta' ettari
               
            
                  —
               
               
                  L-għadd ta' annimali
               
            
         Il-pagament għal żoni b'limitazzjonijiet naturali
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         Il-programmi nazzjonali għas-settur tal-qoton
      
      
                  —
               
               
                  L-għadd ta' bdiewa
               
            
                  —
               
               
                  L-għadd ta' ettari
               
            
         Miżuri tas-suq
      
      
         L-intervent pubbliku
      
      
                  —
               
               
                  Il-volum
               
            
                  —
               
               
                  It-tul ta' żmien
               
            
         Il-ħżin privat
      
      
                  —
               
               
                  Il-volum
               
            
                  —
               
               
                  It-tul ta' żmien
               
            
         Ir-rifużjonijiet fuq l-esportazzjoni
      
      
                  —
               
               
                  Il-volum ta' prodotti esportati bir-rifużjonijiet fuq l-esportazzjoni
               
            
         Miżura eċċezzjonali
      
      
                  —
               
               
                  [skont kif ikun xieraq]
               
            
         L-organizzazzjonijiet tal-produtturi
      
      
                  —
               
               
                  Il-perċentwal tal-produzzjoni kkummerċjalizzata mill-organizzazzjonijiet tal-produtturi u mill-assoċjazzjonijiet tal-organizzazzjonijiet tal-produtturi
               
            
         L-iskemi għall-iskejjel
      
      
                  —
               
               
                  L-għadd ta' benefiċjarji aħħarin tal-iskema tal-ħalib għall-iskejjel
               
            
                  —
               
               
                  L-għadd ta' benefiċjarji aħħarin tal-iskema tal-frott għall-iskejjel
               
            
         Is-settur tal-inbid
      
      
                  —
               
               
                  L-għadd ta' ettari għat-tħawwil ta' dwieli ġodda
               
            
                  —
               
               
                  L-għadd ta' ettari ta' vinji ristrutturati
               
            
                  —
               
               
                  L-għadd ta' proġetti ta' promozzjoni fis-settur tal-inbid
               
            
                  —
               
               
                  L-għadd ta' proġetti ta' investiment u ta' miżuri innovattivi
               
            
         Aspetti orizzontali
      
      
         Il-kundizzjonalità
      
      
                  —
               
               
                  L-għadd ta' ettari li huma suġġetti għall-kundizzjonalità
               
            
                  —
               
               
                  Is-sehem tal-pagamenti tal-PAK li huma suġġetti għall-kundizzjonalità
               
            
         Il-politika tal-kwalità
      
      
                  —
               
               
                  L-indikazzjonijiet ġeografiċi fis-settur tal-inbid
               
            
                  —
               
               
                  L-għadd ta' denominazzjonijiet protetti tal-oriġini, indikazzjonijiet ġeografiċi protetti u speċjalitajiet tradizzjonali garantiti ġodda skont is-settur
               
            
         Il-biedja organika
      
      
                  —
               
               
                  L-għadd ta' ettari (totali u li għaddejjin minn konverżjoni)
               
            
                  —
               
               
                  L-għadd ta' operaturi organiċi ċċertifikati rreġistrati
               
            
         Il-politika ta' promozzjoni
      
      
                  —
               
               
                  L-għadd ta' programmi (fl-UE u 'l barra minnha)
               
            
                  —
               
               
                  L-għadd ta' organizzazzjonijiet proponenti ġodda
               
            
         Is-sistema konsultattiva għall-farms
      
      
                  —
               
               
                  L-għadd ta' bdiewa li ngħataw pariri
               
            
         Żvilupp Rurali
      
      L-indikaturi tal-produzzjoni speċifikati fir-Regolament ta' Implimentazzjoni (UE) Nru 808/2014.
      4.   L-indikaturi tal-kuntest imsemmija fil-punt (d) tal-ewwel subparagrafu tal-Artikolu 1
      
      L-indikaturi speċifikati fir-Regolament ta' Implimentazzjoni (UE) Nru 808/2014.